Stan Christodoulou

Stan Christodoulou (Grieks: Χριστοδούλου * 31 Januarie 1946 − ) is 'n Suid-Afrikaanse boksskeidsregter en -beoordelaar. Hy was wêreldwyd reeds by meer as 7 500 boksgevegte betrokke.HAT Taal-en-feitegids, Pearson, Desember 2013,  Hy het sy boksloopbaan in 1963 begin en sy eerste wêreldtitel-boksgeveg in 1973 beoordeel, toe Romeo Anaya en Arnold Taylor vir die wêreld-bantamgewigtitel geveg het.

Christodoulou is op 13 Junie 2004 in Canastota, New York in die Internasionale Heldesaal vir Boksers vereer. Hy was die eerste man wat wêreldtitelgevegte in al 17 gewigskategorieë beoordeel het, en die derde om 100 wêreldtitelgevegte te beheer. Christodoulou het as uitvoerende direkteur van die Suid-Afrikaanse Beheerraad vir Boks gedien en is twee keer as Suid-Afrikaanse Boks se "Man van die Jaar" benoem.

Van die noemenswaardige gevegte waarin hy as skeidsregter opgetree het, is:
 Thomas Hearns teen Pipino Cuevas
 Aaron Pryor teen Alexis Argüello (eerste geveg)
 Marvin Hagler teen Roberto Durán
 Victor Galindez teen Richie Kates

 Verwysings 

Kategorie:Suid-Afrikaanse boksers
Kategorie:Geboortes in 1944
Kategorie:Lewende mense